Na a we wodźe sportować
Wodoskijowa připrawa Wake and Beach w Brězowce (Halbendorf) a přisłušacy wodowy park za kupanje stej dźensa hišće hač do 19 hodź. wotewrjenej. Jutře a njedźelu „sněhakuja“ po wodźe Brězowskeho jězora wot 14 hodź. kóždej dwě hodźinje. Na internetnej stronje www.wakeboard-halbendorf.de je tež wuwidźeć, kotre naprawy hygieny płaća.
Prěnje přećelske hry nastajene
W teritoriju Zapadołužiskeho koparskeho zwjazka steja po dołhim času w hrajnych lisćinach zaso prěnje přihotowanske a přećelske hry.
19.06. 10:30 Wojerowski FC –
SV Wacker (młodźina B)
19.06. 11:00 Wojerowski FC –
Kulow (młodźina D)
20.06. 11:30 Biskopičanske KT –
FC Lößnitz (mužojo)
27.06. 11:00 Biskopičanske KT –
1. FFC Fortuna Drježdźany (žony)
Žabjacy běh na třoch dnjach
Sportowe towarstwo Běła-Cunnersdorf přewjedźe lětsa tak mjenowany Žabjacy běh wot 25. do 27. junija. Tele zarjadowanje bu dowolene, dokelž wubědźuja so běharki a běharjo na třoch dnjach město na jednym. Zamołwići su wjacore startowe koridory postajili:
25.06. 15:00–20:30 hodź.
26.06. 06:00–11:30 hodź.
26.06. 15:00–20:30 hodź.
27.06. 06:00–08:30 hodź.
27.06. 09:00–11:00 hodź. walking
Duel wo postup do wyšeje ligi
Amsterdam (kh/SN). Nižozemska narodna koparska wubranka je wčera při swojim comebacku na wulkim jewišću tež swoju druhu hru europskich koparskich mišterstwow (EM) dobyła a prěnje městno w skupinje C přewzała. Nawjedowani wot trenarja Franka de Boera podachu so jeho chowancy po wothwizdanju na čestne koło po Amsterdam-arenje. Ze sylnej ofensiwnej kopańcu je team „Oranje“ dočasnje wosmifinale EM docpěł. Nižozemjenjo běchu so z 2:0 suwerenje přećiwo Awstriskej přesadźili. Tak zdobywaja sej sydom lět po poslednim wobdźělenju na wulkim koparskim turněrje dale a bóle rólu faworita. Memphis Depay přetwori w prěnim połčasu jědnatku, a Denzel Dumfries třěli w druhim połčasu 2:0.
Poprawom chcyše Pančičanske sportowe towarstwo lětsa swój stoty jubilej porjadnje woswjećić. Wězo bychu tež sportowali. Wosebje integraciski sportowy swjedźeń by za wobydlerjow domu zbrašenych w klóštrje zaso rjany wjeršk był. Aktualneje situacije korony dla pak su so za alternatiwu rozsudźili a přeprošuja wšitkich na digitalny jubilejny běh. Tam móžeće sam/a abo jako mustwo nastupić. Přizjewić maš/maće so prošu z mejlku na .
Chwile běh přewjesć je wot 28. junija do 3. julija 2021. Kóžda sportowča/kóždy sportowc abo kóžde mustwo indiwiduelnje běh na samowuzwolenej distancy absolwuje. Wažne pak je wužiwać někajku fitnesowu app abo něšto podobneho, zo maće dopokaz wo času a kilometrach.
Mjenowane daty pósćelće potom hač do 3. julija (na přikład jako foto) ze swojim mjenom abo mjenom mustwa zaso jako mejlku na naspomnjenu adresu. Wosoby a mustwa z najdlěšimi naběhanymi distancami budu mytowane a wuslědki wozjewjene. Jurij Bjeńš
Baku (kh/SN). Narodne mustwo Waliziskeje steji na europskich koparskich mišterstwach (EM) před zaćahom do wosmifinala. Mustwo trenarja Roberta Pagea doby w druhej skupinskej hrě suwerenje z 2:0 přećiwo Turkowskej. Jeje wubranka, kotraž bu w Bakuwje wot něhdźe 30 000 přiwisnikow podpěrana, steji z nul dypkami po dwěmaj partijomaj před kóncom. Aaron Ramsey docpě po přihrawce Garetha Balea w 42. min. prěnje wrota za Walizičanow. W druhim połčasu bě Bale jědnatku njezbožownje přetřělił, pomhaše pak krótko do wothwizdanja z wuspěšnej přihrawku Connorej Robertsej trjechić kónčne 2:0.
Po hłownej zhromadźiznje Radworskeho ST 1922
Sada w nadpismje je so minjeny pjatk wječor dlěje hač tři hodźiny kaž čerwjena nitka přez hłownu zhromadźiznu ćahnyła, na přikład ličbu čłonow nastupajo. Tuchwilu je jich 264, štož je nimale runje telko kaž do korony. Strach, zo ludźo pjenjez dla swoje towarstwo wopušća, bě w Radworju tuž njewoprawnjeny.
Spušćomnosć knježi tež mjez sponsorami. ST Radwor drje je „jenož“ wjesne towarstwo, kóžde lěto pak je wjace hač 100 rjemjeslnikow a předewzaćelow podpěruje. Za čas korony drje su jednotliwcy swoje sumy pomjeńšili, ale „wotskočił“ žadyn njeje. Tak móžachu w Radworju w lětomaj 2019 a 2020 wjace dochodow wotličić, hač mějachu wudawkow.
Mnichow (kh/SN). Němske narodne koparske mustwo je z poražku přećiwo amtěrowacemu swětowemu mištrej Francoskej do europskich mišterstwow (EM) startowało. Samowrotow škitarja Matsa Hummelsa w 20. min. dla su chowancy zwjazkoweho trenarja Joachima Löwa w Mnichowje 0:1 faworitej turněra podleželi. Po wótrej třělwje Lucasa Hernándeza před wrota Manuela Neuera so Hummelsej njeporadźi bul wotwobarać. Hrajny nastroj přizemi na to njezbožownje w swójskich wrotach.
Němska wubranka koparjow storči přećiwo perfektnje nastajenym Francozam na swoje hranicy. Nadběh wokoło Thomasa Müllera dósta so zrědka do strašnych conow a zwrěšći na škitarjomaj Benjaminje Pavardźe a Hernándezu. W druhim połčasu mějachu hosćićeljo tójšto dobrych šansow. Partija běše hač do kónca wotewrjena. Hladajo na dwoje dalše wrota Francozow, kotrež sudnik nimohry dla njepřipózna, su woni zasłužbnje dobyli.
Po tym zo su hižo dwanaće zazběhowych hrow na lětušich europskich koparskich mišterstwach přewjedli, pokročuja w turněrje dźensa z dalšimi. Kóžde mustwo ma wotnětka swoju druhu partiju.
16.06. 15:00 Finska – Ruska
16.06. 18:00 Turkowska – Waliziska
16.06. 21:00 Italska – Šwicarska
17.06. 15:00 Ukraina –
Sewjerna Makedonska
17.06. 18:00 Danska – Belgiska
17.06. 21:00 Nižozemska – Awstriska
18.06. 15:00 Šwedska – Słowakska
18.06. 18:00 Chorwatska – Čěska
18.06. 21:00 Jendźelska – Šotiska
19.06. 15:00 Madźarska – Francoska
19.06. 18:00 Portugalska – Němska
19.06. 21:00 Španiska – Pólska
20.06. 18:00 Italska – Waliziska
20.06. 18:00 Šwicarska – Turkowska
21.06. 18:00 Ukraina – Awstriska
21.06. 18:00 Sewjerna Makedonska – Nižozemska
Minjenu sobotu je sekcija wolejbul sportoweho towarstwa Viktoria Worklecy nowej bičwolejbulowej hrajnišći za Worklečanskej ćěłozwučowarnju z małym internym turněrom wotewrěła. Naprawa bu z pomocu dawkowych srědkow na zakładźe wobzamknjenja etata Sakskeho krajneho sejma sobu financowana.
Ideju, dalše hrajnišćo w pěsku wutworić, su hižo w zašłym lěće zrodźili. Worklečanske bičwolejbulnišćo bu w lěće 2006 natwarjene. Hižo na Captainscupje – tradicionalnym bičwolejbulowym turněrje we Worklecach – bě naprašowanje wulke, městno za hraće pak jenož na jedne hrajnišćo wobmjezowane. Wot měrca 2020 nasta přidatny ćišć korony dla, trening pod hołe njebjo přepołožić. Tola za telko mustwow na jenož jednym hrajnišću njebě městna dosć. Tuž wjedźechu zamołwići předsydstwa a zastupjerjo mužow prěnjeho muskeho mustwa Viktorije Worklecy w meji 2020 pola Sakskeje natwarneje banki rozmołwu za zapodaće próstwy wo spěchowanje. W septembrje próstwu stajichu a měsac pozdźišo, w oktobrje 2020, bu próstwa přizwolena. Tuž započa so twarska faza za nowej bičwolejbulnišći w oktobrje 2020.
Michał Šrajer z Chrósćic je jedyn z wjacorych serbskich triatletow. 43lětny bywši a wjelelětny kopar Sokoła Ralbicy/Hórki bě tam jako njesebičny běhar na lěwym křidle znaty. Z kopańcu drje so přeco hišće zwjazany čuje, wšako trenuje jónu wob tydźeń najmjeńšich pjerachow-bambinije delanskeho sportoweho towarstwa. Dźensa pak triatlon dźeń a wjetšu rólu w jeho wšědnym dnju hraje. Jurij Bjeńš je so Chróšćana mjez druhim prašał, kotre wosebite cile lětsa ma.
Michale, kak sy poprawom k triatlonej přišoł?
M. Šrajer: Je to sportowa družina, při kotrejž trjebaš dobru wutrajnosć, a poněčim docpěwaš tam tež lěpše wuspěchi. Wšako swoje ćěło dale a lěpje zeznawaš a wěš, na kotrych dnjach móžeš tež najlěpše wukony pokazać. Ja so přeco hišće jara derje čuju a dźeržu so fit. Dokelž je mjez płuwanjom, kolesowanjom a běhanjom dobra wotměna, mi triatlon ekstremnje wjele wjesela wobradźa.
Kajke běchu twoje spočatki?
Sevilla (kh/SN). Čech Patrik Schick je wčera z dwojimi wrotami čěske narodne koparske mustwo k dobyću přećiwo Šotiskej wjedł. Při tym běchu jedne rjeńše hač tamne.
Na štwórtym hrajnym dnju europskich koparskich mišterstwow (EM) přesadźi so w prěnim dwuboju dnja Čěska w skupinje D suwerenje z 2:0 přećiwo Šotiskej. Cyle jasnje wusahował je Patrik Schick. Prěnje wrota docpě wón z hłójčku, po tym zo bě so w powětře přećiwo přećiwnikomaj přesadźił. A dokelž te hišće rjane dosć njeběchu, třěli 25lětny w druhim połčasu bul z něhdźe 50 metrow do saka.
Tučasnje najlěpši nadběhowar swěta Polak Robert Lewandowski njeje porno tomu na EM překwapić móhł. Pólska podleža po słabym a njezbožownym předstajenju 1:2 susodej ze Słowakskeje. Pólska bě spěšnje w zastatku. Róbert Mak bě z wótreho kuta na wrota třělił, a bul skoči wot žerdźe na wrotarja a wottam do saka. Hnydom po přestawce wuruna Karol Linetty. Remis pak dołho njedźeržeše. Sydom mjeńšin po tym zo bě Grzegorz Krychowiak žołto-čerwjenu kartu dóstał, docpěchu Słowakojo z jednym koparjom wjac na hrajnišću dobyćerske wrota přez Milana Škriniara.
szl_Latn szl_Latn slv_Latn szl_Latn szl_Latn szl_Latn szl_Latn szl_Latn nno_Latn szl_Latn nno_Latn plt_Latn szl_Latn pol_Latn slk_Latn slk_Latn slk_Latn slk_Latn eng_Latn szl_Latn szl_Latn szl_Latn szl_Latn szl_Latn szl_Latn slk_Latn szl_Latn ces_Latn szl_Latn slv_Latn pol_Latn bos_Latn szl_Latn bos_Latn crh_Latn nno_Latn swe_Latn slv_Latn szl_Latn szl_Latn swe_Latn slv_Latn slv_Latn fao_Latn fao_Latn bos_Latn swe_Latn swe_Latn pol_Latn szl_Latn szl_Latn pol_Latn szl_Latn ces_Latn szl_Latn szl_Latn ces_Latn